**אטרקציות בטיול**

אין ספק שכל טיול זקוק לנקודת שיא- האם נקודות השיא בטיול הן המרכז של הטיול או שהן משלימות לתהליך הטיולי?

האם על האטרקציה להיות בעלת קשר ישיר למהלך הטיול מבחינת התוכן או שכל אטרקציה מתאימה? (לדוג' טיול גמלים -אל מול- משחקי וידיאו ומחשב בקניון)

**מעורבות חניכים?!?!**

האם החניכים יוצאים רק כ'לקוחות' או שהם בעלי תפקיד משמעותי בטיול?

ואם כן, במה הם יכולים להיות שותפים?

**פעילויות חברתיות**

בין שלל ההזדמנויות מאפשר הטיול גם מפגש חברתי מעצים מחוץ למרחב הנוחות הרגיל של הקבוצות/ הכיתות.

איזה פעילות חברתית בליווי המחנך הייתם ממליצים להביא לטיול?

**תפקיד מחנכים**

הטיול מהווה הזדמנות לצאת מהשגרה מבלי לשבור אותה.

כיצד יכול המחנך למנף את הטיול ולשלבו ברצף החינוכי ולא לעצור אותו ?

מה תפקיד המחנך בטיול?

**בעיות משמעת**

היעדר המסגרת הרגילה, חופש וגבולות לא מוגדרים מזמנים אתגרים סביב נושא המשמעת.

כיצד ניתן להתמודד?

**ערכים וטיולים-**

האם ניתן לעשות טיול סביב ערך מוביל?

האם מסלולי הטיול, מקומות והאטרקציות של הטיול יכולים לשרת את התהליך החינוכי

( חיבור לעבר/ עוגנים לעתיד /תיקון עולם/ תיקון הלב)

או שטיול אמור להיות רק הפסקה מתודית ו"ניקוי ראש" מתהליך הלמידה ?

**מסלולים בטיול**

האם בוחרים מסלולים מותאמים לציפיות וליכולות של התלמידים?

או בוחרים מסלולים שיגרמו לתלמידים להתנסות בחוויות ואתגרים שלא יפגשו במקום אחר?

**זה לא כל כך נעים לראות מסדרונות ריקים...**

מה עושים עם תלמידים שבוחרים לא לצאת

או עם תלמידים שבחרנו לא להוציא לטיול?

**מסע שנתי קבוע או אופנה מתחלפת**

האם הטיול השנתי מעוגן במסורת בית ספרית מבחינת אזורים (למשל י"א- הרי הגולן, י'- הרי יהודה) או ערכים מובילים (למשל בי"ב- עוגנים לעתיד, ט'- טיול בנושא חיזוק שייכות)

או שבכל שנה מחליטים מחדש?

**הובלת הטיול**

קהילות חינוך רבות נוהגות להיעזר בשירותיהם של חברות טיולים בתכנון הטיול והוצאתו לפועל.

בידי מי תהיה נתונה הנהגת הטיול?

(בחירת מסלולים, תפקיד ושילוב הצוות החינוכי והחניכים, בחירת התכנים)

**ישנן קהילות חינוך הנוהגות לצאת לטיול כקהילה שלמה**

**ויש הנוהגות לצאת על פי שכבות.**

מהם היתרונות ומהם החסרונות בכל הרכב?

**הטיול השנתי מהווה פעילות תומכת למידה אך אינה מחייבת את התלמידים.**

האם יש מקום לשאלה- האם לצאת לטיול השנתי?

מה היתרונות של היציאה לטיול?

מה הם הרווחים העיקריים מקיום הטיול?

**אוכל בטיול**

נושא המזון בטיול הוא בעל השפעה ניכרת- כיצד מתארגנים? באיזה אופן אוכלים?

(האם אוכלים ארוחה משותפת או כל אחד אוכל בזמנו)

**הכנה לקראת הטיול**

מה כולל שלב ההכנה לטיול ?

(הכנת תלמידים, מורים, הורים)

האם מוציאים תלמידים "מאתגרים"?

ובמידה וכן, איך נערכת ההכנה עבורם ?

**הזדמנויות בטיול**

מה הטיול יכול לזמן לתלמידים מבחינה

אישית/ לימודית/ ערכית/ חינוכית?

**לינה בטיול**

האם הטיול השנתי צריך לכלול חוויה של לינה?

ואם כן, איפה? אכסניה/ מלון או שטח/ מאהל בדואי?

מה זה מאפשר?